روجر فيديرار

**روجر فيديرار** (8 اغسطس 1981) لاعيب تنس محترف معتزل من سويسرا كان ترتيبه الاول على العالم و كان استرجع المركز رقم واحد على العالم فى شهر يوليه سنة 2012. فيدرار كسب عشرين بطوله من بطولات الجراند سلام الاربعه الكبيره. روجر فيديرار واحد من سبع لعيبة تنس و واحد من خمس لعيبة تنس ف عصر التنس المفتوح كسبو البطولات الاربع الكبرى و واحد من اربعه (مع الامريكانى اندريه اجاسى و الاسبانى رافاييل نادال و الصربى نوڤاك دچوكوڤيتش) كسبوهم على ملاعب الطفله و النجيل و الملاعب الصلبة.
روجر فيديرار فى بطولات الجراند سلام وصل لدور التمانيه 55 مره منهم 35 مره ورا بعض و وصل للسيميفاينال 55 مره منهم 36 مره ورا بعض و للفاينال 31 مره  منهم 10 مرات ورا بعض كسب منهم 20 نهائى و خسر 11 نهائيات منهم 6 قصاد رافاييل نادال و خسر فاينال واحد لديل بوترو الارجنتينى و خسر اربعه فاينال قصاد لنوڤاك دچوكوڤيتش. روجر فيديرار كسب ميداليه دهب فى الزوجى مع بلدياته ستانيسلاس فافرينكا فى الالعاب الصيفية الأولمبية سنة 2008 و ميداليه فضه فى الفردى فى الالعاب الصيفية الأولمبية سنة 2012.

## الطفولة والحياة الشخصيه
روجر فيديرار اتولد ف مستشفى كانتون بازل ف بازل , سويسرا. من أب سويسرى اسمه روبرت و أم جنوب أفريقيه اسمها لينيت أجدادها كانو من نيديرلاند و فرنسا . روجر معاه جنسيتين سويسرا و جنوب افريقيا. لما كان روجر فيديرار  عنده اربع سنين  ابتدا يهتم بالتنس و يتابع بوريس بيكر اللى كسب طولة ويمبلدون سنة 1985.
### جواز
روجر فيديرار اتجوز زميلته ميركا ڤاڤرينيتش اللى قابلها ف دورة الالعاب الأوليمبية ف سيدنى سنة 2000 يوم 11 ابريل 2009، و عندهم طفلتين توأمين اسمهم ميلا روز وتشارلين ريفا و عندهم كمان ولدين توأم.

## مشوار اللعب
من سنة 2000 لسنة 2003 كان فيه لعيبه كبار ابتدو يبطلو لعب زى بيت سامبراس و اندريه اجاسى و ما كانش فيه نجوم جديده كتير روجر فيديرار كسب اول بطوله ليه سنة 2001 ف ميلانو و كسب جراند سلام اول مره سنة 2003  ف ويمبلدون لما غلب مارك فيليبوسيس فى الفاينال  و خلص السنه ف المركز التانى على العالم بعد اندى روديك . سنة 2004 و 2005 فيديرار كسب خمسه جراند سلام من تمانيه و اتغلب عشر مرات بس . من سنة 2006 لسنة 2007 كان بيدربه تونى روتش.

## المنافسات
* شوف الاربعه الكبار ف التنس
روجر فيديرار كان اول واحد يظهر من الاربعه الكبار لما كسب اول بطوله ليه سنة 2001 ف ميلانو و كسب جراند سلام اول مره ف ويمبلدون سنة 2003 و بعديه نادال اللى كسب جراند سلام اول مره ف فرنسا سنة 2005. ديوكوفيتش كسب جراند سلام اول مره سنة 2008 بعد ما غلب روجر فيديرار ف سيميفاينال بطولة اوستراليا و كسب البطوله بعد ما غلب جو ويلفريد تسونجا ف الفاينال . اندى موررى كسب جراند سلام اول مره سنة 2012 بعد ما غلب ديوكوفيتش ف فاينال بطولة امريكا.
### نادال و فيديرار
رافاييل نادال و روجر فيديرار لعبو  39 ماتش ضد بعض نادال كسب 24 و روجر فيديرار كسب 15 

رافاييل نادال كسب اول بطوله ليه لما كان عنده 15 سنه و 10 شهور ف ابريل سنة 2002  و غلب فيديرار سنة 2004 ف مايامى ماسترز 

### فيديرار و دچوكوڤيتش
روجر فيديرار و نوڤاك دچوكوڤيتش لعبو 45 ماتش ضد بعض روجر فيديرار كسب 23 و دچوكوڤيتش كسب 27 

### فيديرار و موررى

روجر فيديرار و اندى موررى لعبو 25 ماتش ضد بعض روجر فيديرار كسب 14 و موررى كسب 11 

## انجازات و ارقام قياسيه

روجر فيديرار هو واحد من ست رجاله بس اللى كسبو بطولات من الاربع البطولات الكبار على تلات انواع ارضيه مختلفه (الملاعب الصلبة، والعشب، والطفله) الاربعه التانيين هما جيمى كونورز ، اندريه اجاسى ، ماتس ڤيلاندر ، رافاييل نادال و نوڤاك دچوكوڤيتش.

## بطولات
روجر فيديرار كسب 102 بطوله و هو لاعيب التنس الوحيد من الرجاله اللى وصل ماتش نهائى بطولة ويمبلدون اتناشر مرات و كسب اول بطوله من البطولات الاربع الكبرى ف بطولة ويمبلدون سنة 2003 لما غلب مارك فيليبوسيس فى الفاينال  و سنة 2004 كسب تلاته من البطولات الاربع الكبرى للمرة الاولى فى مسيرته و بقا اول واحد يكسب تلاته من الاربع بطولات  الكبار فى نفس السنه من ساعة ماتس فيلاندر اللى كسب تلاته من البطولات الاربعه الكبار سنة 1988.

روجر فيديرار كسب 20 جراند سلام و 28 بطولة ماسترز 1000 و 23 بطولة سلسلة 500 و  كسب كاس ديڤيس مع المنتخب السويسرى ف نهاية موسم 2014 بعدما غلب الفرنساوى ريشار جاسكيه ف نهائى البطوله ف مدينة ليل ف فرنسا .
### بطولات الجراند سلام
روجر فيديرار كسب 20 جراند سلام

### نهائى: 31 (20 مره البطل, 11 مره مركز تانى)

### بطولات اخر الموسم
روجر فيديرار كسب نهائيات دورى رابطة محترفين التنس ست مرات 2003, 2004, 2006, 2007, 2010, 2011
;فاينال: 10 (6 البطل, 4 مركز تانى)

(i) = Indoor

## العاب اوليمبيه
روجر فيديرار كسب الميدالية الدهب فى زوجى الرجاله  فى الالعاب الأولمبية 2008 و  كسب الميدالية الفضه فى فردى التنس فى الالعاب الأولمبية 2012

;فاينال: 2 (1 ميداليه دهب, 1 ميداليه فضه)

### فردى: 1 (0–1)

### زوجى: 1 (1–0)

## اعتزال
روجر فيديرار اعتزل سنة 2022. 
## لينكات برانيه

* Official website
* روجر فيديرار Foundation 
* 
* 
* 

## مصادر

   #

روجر فيديرار
تصنيف:لعيبة تنس سويسريين
تصنيف:مواليد 1981
تصنيف:ابطال اوستراليا المفتوحه
تصنيف:ابطال فرنسا ف فردى الرجاله تنس
تصنيف:ابطال ويمبلدون ف فردى الرجاله تنس
تصنيف:ابطال امريكا المفتوحه
تصنيف:ابطال تنس جراند سلام زوجى ولاد
تصنيف:ابطال ويمبلدون
تصنيف:ابطال تنس جراند سلام فردى رجاله
تصنيف:ابطال فرنسا المفتوحه
تصنيف:فايزين جوايز لوريوس الرياضيه العالميه